Janob Peabody va Shermanning sarguzashtlari. Janob Peabody va Shermanning sarguzashtlari (inglizcha: Mr. Peabody & Sherman) 2014-yilda ekranlarga chiqarilgan ilmiy fantastika va komediya janrlaridagi 3D kompyuter-animatsion filmdir. DreamWorks Animation studiyasi tomonidan ishlangan, 20th Century Fox tomonidan esa tarqatilgan. Multfilm gʻoyasi "The Adventures of Rocky and Bullwinkle and Friends" multserialidagi „Peabody's Improbable History“ nomli segmentidagi qahramonlarga asoslangan. Syujeti. Janob Peabody — Nyu-York shahrida yashovchi aqlli shaxslashtirilgan it. U oʻzi yaratgan WABAC nomli mashina yordamida asrab olgan oʻgʻli — Sherman bilan birga oʻtmishga sayohat qilib, oʻtmishda sodir boʻlgan ahamiyatli hodisalarning guvohi boʻladi. Biroq, Sherman vaqt boʻylab sayohatning muayyan qoidalarini buzganida, ushbu ikki qahramon kelajakni saqlab qolish uchun mashaqqatli sarguzashtga otlanishadi.